ai4bharat/Pralekha huggingface dataset:
பழங்குடியினர் நலத்துறை அமைச்சகம்
பழங்குடியினர் விவகாரங்கள் அமைச்சகம்: ஆண்டு இறுதி கண்ணோட்டம் 2020
பட்டியலிலுள்ள பழங்குடியினரின் மேம்பாட்டுக்கான திட்டங்கள் மற்றும் கொள்கைகளை வகுப்பதற்கான மைய முகமையாக உள்ள மத்திய பழங்குடியினர் விவகாரங்கள் அமைச்சகம், பல்வேறு முக்கிய மைல்கற்களை 2020-ஆம் கடந்துள்ளது. அவற்றுள் முக்கியமானவற்றில் சில வருமாறு:வனப்பகுதியில் உற்பத்தி செய்யப்படும் சிறிய ரகப் பொருட்களை, குறைந்தபட்ச ஆதரவு விலை மூலமாக விற்பனை செய்யும் முறையின் கீழ் கூடுதலாக 23 பொருட்களை பழங்குடியினர் நலத்துறை அமைச்சகம் சேர்த்தது.இந்த முடிவின் மூலம் விற்பனைக்கு வரும் வனப்பகுதியில் உற்பத்தி செய்யப்படும் சிறிய ரகப்பொருள்களின் எண்ணிக்கை 50 லிருந்து 73 ஆக அதிகரித்தன."தகவல் தொழில்நுட்பம் சார்ந்த உதவித் தொகைத் திட்டங்களின் மூலம் பழங்குடியினரின் மேம்பாட்டிற்காக" ஸ்கோச் தங்க விருதை பழங்குடியினர் விவகாரங்கள் அமைச்சகம் பெற்றது.பழங்குடியினர் நல அமைச்சகம் ஃபேஸ்புக்குடன் இணைந்து உருவாக்கி உள்ள “கோல்”  என்ற திட்டத்தை மத்திய பழங்குடியினர் நல அமைச்சர் திரு அர்ஜுண் முண்டா புதுதில்லியில் இணைய வழி வாயிலாக மே மாதம் தொடங்கி வைத்தார்.கோல் திட்டமானது பழங்குடியின இளைஞர்களுக்கு டிஜிட்டல் முறையில் வழிகாட்டுதலைத் தரும் வகையில் வடிவமைக்கப்பட்டு உள்ளது. டிஜிட்டல் முறையில் செயல்படும் இந்தத் திட்டமானது பழங்குடியின இளைஞர்களிடையே மறைந்துள்ள திறமைகளை வெளிப்படுத்தும் ஒரு உந்து சந்தியாக விளங்கும். மேலும் இது அவர்களின் ஆளுமையை வளர்ப்பதோடு அவர்களது சமூகத்தின் ஒட்டுமொத்த மேம்பாட்டுக்கும் உதவும் வகையில் இருக்கும்.“ஸ்வஸ்தயா” என்ற பழங்குடியினர் சுகாதாரம், ஊட்டச்சத்து போர்ட்டல், அலேக் என்ற சுகாதாரம் மற்றும் ஊட்டச்சத்து குறித்த இ-செய்தி இதழ், தேசிய அயல்நாட்டு போர்ட்டல் மற்றும் தேசியப் பழங்குடியினர் கல்வி உதவித்தொகை போர்ட்டல் உள்ளிட்ட தொடர்ச்சியான முன்னெடுப்பு நடவடிக்கைகளை பழங்குடியினர் விவகாரங்கள் அமைச்சகம் அறிவித்தது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1685572
-----
(Visitor Counter : 289
குடியரசுத் துணைத் தலைவர் செயலகம்
நாடாளுமன்றத்தின் மழைக்காலக் கூட்டத் தொடருக்காக செய்யப்பட்டுள்ள சிறப்பு ஏற்பாடுகளை குடியரசுத் துணைத் தலைவரும், மாநிலங்களவை சபாநாயகருமான திரு வெங்கைய நாயுடு ஆய்வு செய்தார்
செப்டம்பர் 14, திங்கட்கிழமை அன்று தொடங்க உள்ள நாடாளுமன்றத்தின் மழைக்காலக் கூட்டத் தொடருக்காக செய்யப்பட்டுள்ள சிறப்பு ஏற்பாடுகளை குடியரசுத் துணைத் தலைவரும், மாநிலங்களவை சபாநாயகருமான திரு எம் வெங்கைய நாயுடு இன்று ஆய்வு செய்தார்.
சமூக இடைவெளி விதிமுறைகளை பின்பற்றி செய்யப்பட்டுள்ள இருக்கை ஏற்பாடுகளோடு, செயலகத்தின் பணியாளர்களைக் கொண்டு திரு நாயுடு தலைமையில் மாதிரி நாடாளுமன்ற கூட்டம் நடைபெற்றது.
ஒலி ஒளி அமைப்புகள், வாக்கெடுப்பு முறை, சமூக இடைவெளி நடைமுறைகள் உள்ளிட்டவை ஆய்வு செய்யப்பட்டன. அதிகாரிகளிடையே பேசிய குடியரசு துணைத் தலைவர், மத்திய சுகாதாரம் மற்றும் குடும்ப நலத் துறை வெளியிட்டுள்ள வழிகாட்டுதல்களை முழுமையாக பின்பற்றுமாறு கேட்டுக்கொண்டார்.
பாராளுமன்ற கூட்டத்தில் கலந்து கொள்வதற்கு முன்பும் கலந்துகொள்ளும் போதும் பின்பற்ற வேண்டிய வழிமுறைகள் குறித்த அறிவுரை கடிதமொன்றை அனைத்து உறுப்பினர்களுக்கும் அனுப்புமாறு அதிகாரிகளை திரு நாயுடு கேட்டுக்கொண்டார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652694
(Visitor Counter : 121
பிரதமர் அலுவலகம்
பிரகதி மூலம் பிரதமர் கலந்துரையாடல்
பிரகதி எனப்படும் தகவல் தொடர்பு தொழில்நுட்பம் அடிப்படையிலான இருபத்தி ஏழாவது கலந்துரையாடலை பிரதமர் திரு. நரேந்திர மோடி இன்று மேற்கொண்டார்.
இதுவரையில் நடைபெற்ற 26 பிரகதி கூட்டங்களில் ரூ. 11 லடசம் கோடி முதலீட்டில் மேற்கொள்ளப்படும் திட்டங்கள் குறித்து முழுமையான ஆய்வு மேற்கொள்ளப்பட்ட்து. பல்வேறு துறைகளில் பொதுமக்கள் குறைபாடுகளுக்கான தீர்வுகளும் ஆய்வு செய்யப்பட்டது.
இன்று நடந்த இருபத்தி ஏழாவது கூட்ட்த்தில் ரயில்வே, சாலை மற்றும் மின்சாரத் துறையில் எட்டு உள்கட்டமைப்பு திட்டங்களின் முன்னேற்றம் குறித்து பிரதமர் ஆய்வு செய்தார். இந்த திட்டங்கள் பீகார், ஜார்க்கண்ட், சத்தீஸ்கர், மத்திய பிரதேசம், இமாச்சல பிரதேசம், உத்தரப் பிரதேசம், உத்தராகண்ட், மகாராஷ்டிரா. ஒடிசா, சண்டிகர், ஆந்திரப் பிரதேசம், தில்லி, குஜராத், ராஜஸ்தான், மேற்கு வங்கம், சிக்கிம் மற்றும் அருணாச்சல பிரதேசம் ஆகிய பல்வேறு மாநிலங்களில் இந்த திட்டங்கள் பரவியுள்ளன.
தற்போதுள்ள மாவட்ட/பரிந்துரை மருத்துவமனைகளுடன் இணைக்கப்பட்ட புதிய மருத்துவ கல்லூரிகள் தொடங்குவதற்கான திட்ட்த்தை நடைமுறைப்படுத்துவதில் ஏற்பட்டுள்ள முன்னேற்றம் குறித்து அவர் ஆய்வு செய்தார். சுகாதாரத் துறையில் மத்திய அரசு மேற்கொண்டுவரும் பல்வேறு முயற்சிகள் பற்றி குறிப்பிட்ட அவர், சுகாதார உள்கட்டமைப்பை விரைவாக மேம்படுத்த அழைப்பு விடுத்தார்.
2018 ஏப்ரல் முதல் மே 5 வரை மேற்கொள்ளப்பட்ட ம்கிராம சுயராஜ்ஜிய இயக்கத்தின் முதல் கட்ட்ம் ஏழு முக்கிய திட்டங்களை நடைமுறைப்படுத்துவதில் 16000 கிராமங்களில் பெரும் வெற்றி பெற்றுள்ளது என்றார். இரண்டாவது கட்ட கிராம சுயராஜ்ஜிய இயக்கம் 40000 கிராமங்களில் மேற்கொள்ளப்படுகிறது என்று அவர் தெரிவித்தார். மத்திய, மாநில அரசுகளின் அனைத்து அதிகாரிகளும் இந்த முயற்சியில் தங்களை இணைத்துக் கொண்டு, ஆகஸ்ட் 15ம் தேதிக்குள் இயன்ற சிறந்த வெளிப்பாடுகளை அடைய வேண்டும் என அழைப்பு விடுத்தார்.
சவுபாக்கிய திட்ட்த்தில் இதுவரை பெறப்பட்டுள்ள முன்னேற்றத்தை பாராட்டிய பிரதமர், குறிப்பிட்ட காலக்கெடுவுக்குள் 4 கோடி குடும்பங்களுக்கு மின்சார இணைப்பு அளிக்க வேண்டும் என்ற இலட்சிய இலக்கை நிறவேற்ற அனைத்து முயற்சிகளும் மேற்கொள்ளப்பட வேண்டும் என்றார்.
(Visitor Counter : 94
நிலக்கரி அமைச்சகம்
நிலக்கரி சுரங்கங்களின் ஏலம், மாசுக் கட்டுப்பாட்டு வழிமுறைகள், சட்டவிரோத நிலக்கரிச் சுரங்கப் பணிகளுக்கு எதிரான நடவடிக்கைகள்
மத்திய நாடாளுமன்ற விவகாரங்கள், நிலக்கரி மற்றும் சுரங்கங்கள் அமைச்சர் திரு பிரல்ஹாத் ஜோஷி, ஜூலை 26 அன்று மாநிலங்களவையில் அளித்த தகவல் பின்வருமாறு:
தனியார் துறை நிறுவனங்கள் ஏலத்தில் பங்கேற்பதற்காக பிரத்தியேகமாக நிலக்கரிச் சுரங்கங்கள் அடையாளம் காணப்படுவதில்லை. நிலக்கரிச் சுரங்க  சட்டம், 2015, சுரங்கங்கள் மற்றும் கனிமங்கள்  சட்டம், 1957 ஆகியவற்றின் கீழ் அரசு மற்றும் தனியார் நிறுவனங்கள், ஏலமுறையில் பங்கு பெறத் தகுதி பெற்றுள்ளன. இதுவரை 46 நிலக்கரிச் சுரங்கங்கள் ஏலத்தில் விடப்பட்டுள்ளன. இவற்றுள் 44 சுரங்கங்கள் தனியார் துறையினருக்கு அளிக்கப்பட்டுள்ளன. நிலக்கரியின் விற்பனைக்காக தற்போதைய ஏலத்தில் 67 சுரங்கங்கள் வழங்கப்பட்டுள்ளன. ஏல முறை நடைபெற்று வருகிறது. நிலக்கரி விற்பனைக்காக அண்மையில் ஏலத்தில் விடப்பட்ட 20 சுரங்கங்களிலிருந்து வரக்கூடும் ஆண்டு வருவாய் ரூ. 7419 கோடியாக இருக்கக்கூடும். இந்த 20 சுரங்கங்களில் சுமார் 79,019 வேலை வாய்ப்புகள் உருவாக்கப்படும் என்று மதிப்பிடப்பட்டுள்ளது.
நிலக்கரிச் சுரங்க நடவடிக்கைகளினால் சுற்றுச்சூழல் பாதிக்கப்படும் என்பதால் சுரங்கப் பணிகள் தொடங்குவதற்கு முன்பாக கோல் இந்தியா நிறுவனத்தின் அனைத்துத் திட்டங்களும் சுற்றுச்சூழல் மேலாண்மைத் திட்டத்திற்கான அனுமதியைப் பெறுவது கட்டாயமாக்கப்பட்டுள்ளது. பல்வேறு மதிப்பீடுகள் மற்றும் விவாதங்களுக்குப் பிறகு மத்திய சுற்றுச்சூழல், வனம் மற்றும் பருவநிலை மாற்ற அமைச்சகம், சுற்றுச்சூழல் அனுமதியை வழங்குகிறது. அதைத் தொடர்ந்து, சம்பந்தப்பட்ட மாநில மாசுக் கட்டுப்பாட்டு வாரியங்களின் அனுமதி பெறப்படுகிறது. திட்டங்கள் அமல்படுத்தப்படும் போது சுற்றுச்சூழல் அனுமதியில் குறிப்பிடப்பட்டுள்ள நிபந்தனைகள் பின்பற்றப்படுகிறதா என்பது சுற்றுச்சூழல், வனம் மற்றும் பருவநிலை மாற்ற அமைச்சகத்தின் மண்டல அலுவலகங்கள், மாநில மாசுக் கட்டுப்பாட்டு வாரியங்கள் மற்றும் நிலக்கரி நிறுவனங்களின் அதிகாரிகளால் கண்காணிக்கப்படும்
மேலும், மாநில மாசுக் கட்டுப்பாட்டு வாரியத்தின் விதிகளின்படி மாசு அதிகம் ஏற்படுத்தும் பொருட்களைக் கையாள்வது தொடர்பாக நடவடிக்கை எடுக்கப்பட வேண்டும் என்று ரயில்வே அமைச்சகம் கடந்த 2018-ஆம் ஆண்டு அனைத்து மண்டல ரயில்வேக்கும் வழிகாட்டுதல்களை வெளியிட்டுள்ளது. ஓரிடத்திலிருந்து மற்றோர் இடத்திற்கு நிலக்கரியை எடுத்துச் செல்லும்போது காற்று மாசடைவதைத் தடுப்பதற்காக கோல் இந்தியா நிறுவனம் பல்வேறு கட்டுப்பாட்டு நடவடிக்கைகளையும் பின்பற்றுகிறது. மரங்களை அதிகம் நடுவதால் காற்று மாசுக் குறையும் என்பதால் மரம் நடும் நிகழ்ச்சியை ஒவ்வொரு ஆண்டும் நிலக்கரி நிறுவனங்கள் மேற்கொண்டு வருகின்றன.
சிதிலமடைந்தச் சுரங்கங்கள் உள்ளிட்ட இடங்களில் சட்டவிரோதமாக நிலக்கரி சுரங்கப் பணிகள் மேற்கொள்ளப்படுவதாக தகவல்கள் தெரிவிக்கின்றன. இந்த நடவடிக்கையைக் கட்டுப்படுத்துவது சம்பந்தப்பட்ட மாநிலம்/ மாவட்டத்தின் பொறுப்பாகும். இதுபோன்ற சட்ட ரீதியான நடவடிக்கைகளை தடுப்பதற்காக கோல் இந்தியா நிறுவனம் பல்வேறு முன்னெச்சரிக்கை நடவடிக்கைகளை மேற்கொண்டு வருகிறது. அங்கீகரிக்கப்படாத நிலக்கரி சுரங்க நடவடிக்கைகள் குறித்த புகார்களை அளிப்பதற்காக “Khanan Prahari” என்ற செல்பேசி செயலியையும், நிலக்கரிச் சுரங்க கண்காணிப்பு மற்றும் மேலாண்மை அமைப்பு முறை என்ற இணையவழிச் செயலியையும் இந்திய அரசு அறிமுகப்படுத்தியுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://www.pib.gov.in/PressReleasePage.aspx?PRID=1739415
https://www.pib.gov.in/PressReleasePage.aspx?PRID=1739436
----
(Visitor Counter : 203
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீர் யூனியன் பிரதேசமாகிய பின்னர் மிகப்பெரும் சீர்திருத்தங்கள் செய்யப்பட்டுள்ளன: மத்திய அமைச்சர் டாக்டர் ஜிதேந்திர சிங்
ஊழல் தடுப்பு சட்டம், பிரிவு சி மற்றும் டி பணிகளுக்கான நேர்காணல் நீக்கம் மற்றும் 800க்கும் மேற்பட்ட மத்திய சட்டங்கள் அமல் உள்ளிட்ட மிகப்பெரிய சீர்திருத்தங்கள் ஜம்மு-காஷ்மீர் யூனியன் பிரதேசமாகிய பிறகு நடந்துள்ளதாக வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறையின் 'நல்லாளுகை நடைமுறைகளை பின்பற்றுதல்' மண்டல மாநாட்டை ஸ்ரீநகரில் தொடங்கி வைத்து பேசிய அமைச்சர், வெளிப்படைத்தன்மை மற்றும் அனைவருக்கும் நீதி உள்ளிட்டவற்றுக்கு பிரதமர் திரு நரேந்திர மோடி தலைமையிலான அரசு உறுதி பூண்டுள்ளதாக தெரிவித்தார்.
கடந்த ஏழு வருடங்களில் செய்யப்பட்டுள்ள மக்களுக்கு உகந்த சீர்திருத்தங்கள் ஜம்மு-காஷ்மீர் மற்றும் லடாக் மக்கள் உட்பட ஒட்டுமொத்த நாட்டிற்கும் பலன் அளித்து உள்ளதாக அவர் கூறினார்.
'குறைந்தபட்ச அரசு, அதிகபட்ச ஆளுகை' எனும் தலைப்பிலான நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறையின் மின் சஞ்சிகையை வெளியிட்ட டாக்டர் ஜிதேந்திர சிங்கின் முன்னிலையில், 2000 குடிமைப் பணியாளர்களின் திறனை மேம்படுத்துவதற்காக என்சிஜிஜி மற்றும் இம்பார்ட் இடையே கையெழுத்தான புரிந்துணர்வு ஒப்பந்தம் பகிர்ந்து கொள்ளப்பட்டது.
ஜம்மு-காஷ்மீர் துணைநிலை ஆளுநர் திரு மனோஜ் சின்ஹா, நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறையின் செயலாளர் திரு சஞ்சய் சிங் ஜம்மு-கஷ்மீர் தலைமை செயலாளர் திரு அருண்குமார் மேத்தா மற்றும் நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறையின் கூடுதல் செயலாளர் திரு வி ஸ்ரீநிவாஸ் ஆகியோர் மண்டல மாநாட்டில் கலந்துகொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731975
----
(Visitor Counter : 192
பாதுகாப்பு அமைச்சகம்
மருத்துவர் அல்லாத பணியாளர்களுக்குப் பயிற்சி: தெற்குக் கடற்படை கமாண்ட் திட்டம்
நெருக்கடி காலங்களின் போது, ‘சக்தியைப் பெருக்குபவர்களாக’  பணியாற்றவுள்ள மருத்துவர் அல்லாத பணியாளர்களுக்கு அவசரகாலங்களுக்கான செவிலியர் உதவியாளர்கள் {Battle Field Nursing Assistant  } பயிற்சித் திட்டம் ஒன்றை தெற்கு கடற்படை தலைமையகத்தின் கோவிட் பற்றிய அடிப்படை பணிக்குழு வடிவமைத்துள்ளது.
அவசர காலங்களில் பெரிதும் உதவக்கூடியவர்களாகப் பணிபுரியவுள்ள, மருத்துவர் அல்லாத பணியாளர்களைப் பயிற்றுவிப்பதற்காக, இந்தப் பயிற்சி, தெற்குக் கடற்படை தலைமையகத்தின் கீழுள்ள அனைத்து அலகுகளிலும், அங்கங்களிலும் தீவிரமாக செயல்படுத்தப்பட்டு வருகிறது. இதுவரை, தெற்கு கடற்படை கமாண்டின் 333 பணியாளர்களுக்குப் பயிற்சி வழங்கப்பட்டுள்ளது
(Visitor Counter : 126
புவி அறிவியல் அமைச்சகம்
தேசிய பருவமழை இயக்கம் மற்றும் திறன் கொண்ட கணினி பயன்பாட்டு அமைப்புகளுக்காக ரூபாய் ஆயிரம் கோடியை இந்தியா முதலீடு செய்திருப்பதன் வாயிலாக ரூபாய் 50,000 கோடி அளவிலான பலன்களைப் பெற்று வறுமைக் கோட்டிற்கு கீழ் வாழும் 1.07 கோடி விவசாயக் குடும்பங்களும், 53 லட்சம் மீனவக் குடும்பங்களும் பயனடைந்துள்ளன- என்சிஏஈஆர் அறிக்கை
புதுதில்லி, நவம்பர் 03, 2020
"தேசிய பருவமழை இயக்கம் மற்றும் திறன் கொண்ட கணினி பயன்பாட்டு அமைப்புகளுக்காக மத்திய புவி அறிவியல் அமைச்சகம் செலவு செய்துள்ள ஒவ்வொரு ரூபாய்க்கும் 50 ரூபாய்க்கான பலன்களை நாட்டின் பொருளாதாரம் அடையும்," என்று தேசிய செயல்முறை சார்ந்த பொருளாதார ஆராய்ச்சிக் குழு  வெளியிட்டுள்ள அறிக்கையில் தெரிவிக்கப்பட்டுள்ளது. தேசிய பருவமழை இயக்கம் மற்றும் திறன் கொண்ட கணினி பயன்பாட்டு அமைப்புகளுக்கான முதலீட்டினால் ஏற்படக் கூடிய பொருளாதார நலன்கள் குறித்த அறிக்கையை மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலத்துறை, புவி அறிவியல் துறைகளுக்கான அமைச்சர் டாக்டர் ஹர்ஷ் வர்தன் இன்று வெளியிட்டார்.
தில்லியில் இயங்கும் என்சிஏஈஆர் என்பது பொருளாதாரக் கொள்கைகள் குறித்த ஆராய்ச்சியில் ஈடுபடும் ஓர் தனியார் அமைப்பாகும். இந்திய அரசின் புவி அறிவியல் அமைச்சகம் மேற்கொண்ட ஆய்வின் அடிப்படையில் இந்த அறிக்கை தயாரிக்கப்பட்டுள்ளது.
நிகழ்ச்சியில் பேசிய மத்திய அமைச்சர் டாக்டர் ஹர்ஷ் வர்தன், இந்திய வானிலை ஆராய்ச்சி மையத்தின் வேளாண் குறித்த வானிலை ஆராய்ச்சி சேவைகளை நாட்டில் உள்ள ஏராளமான விவசாயிகள் பயன்படுத்தி, அதன் மூலம் பயனடைந்து வருவதாகக் கூறினார்.
"விவசாயிகளுக்காக, இந்திய வானிலை ஆராய்ச்சி மையம், தொகுதிவாரியான வானிலை அறிவிப்புகள் மற்றும் எச்சரிக்கைகளை அண்மையில் துவக்கியுள்ளது. தற்போது 2000 தொகுதிகளில் உள்ள விவசாயிகள் இந்த சேவையினால் பயனடைந்து வருகிறார்கள். இன்றளவில் செல்பேசி செயலி, மேக்தூத் மற்றும் சமூக ஊடகங்கள் உள்ளிட்ட பல்வேறு வழிகளின் மூலமாக சுமார் 4.3 கோடி விவசாயிகளுக்கு இந்த முன்னறிவிப்புகளும் எச்சரிக்கைகளும் சென்று சேர்கின்றன" என்று அவர் தெரிவித்தார்.
கடல் தகவல் சேவைகளுக்கான இந்திய தேசிய மையமான ஐஎன்சிஓஐஎஸ், தினமும் கடலுக்கு செல்லும் மீனவர்களுக்கு மாநில வாரியாக முன்னறிவிப்புகள் மற்றும் எச்சரிக்கைகளை வழங்குவதாகக் குறிப்பிட்ட அமைச்சர் டாக்டர் ஹர்ஷ் வர்தன், பல்வேறு தகவல் தொடர்பு தொழில் நுட்பங்களின் வாயிலாக அறிவிக்கப்படும் இந்த தகவல்களை தற்போது 7 லட்சம் மீனவர்கள் பயன்படுத்தி வருவதாகக் கூறினார்.
இன்று வெளியிடப்பட்ட அறிக்கையின் முக்கிய அம்சங்கள்:தேசிய பருவமழை மிஷன் மற்றும் திறன் கொண்ட கணினி பயன்பாட்டு அமைப்புகளுக்காக ரூபாய் ஆயிரம் கோடியை இந்தியா முதலீடு செய்திருப்பதன் வாயிலாக ரூபாய் 50,000 கோடி அளவிலான பலன்களைப் பெற்று வறுமைக் கோட்டிற்கு கீழ் வாழும் 1.07 கோடி விவசாயக் குடும்பங்களும், 53 லட்சம் மீனவக் குடும்பங்களும் பயனடைந்துள்ளன.கால்நடைகளுக்கு தடுப்பு மருந்துகள் வழங்குவது அவற்றின் இருப்பிடங்களை புதுப்பிப்பது உள்ளிட்டவைகளுக்கு 76 சதவீத கால்நடை உரிமையாளர்கள் வானிலை சார்ந்த தகவல்களை பயன்படுத்தி வருகின்றனர்.கடலுக்கு மீன்பிடிக்கச் செல்லும் முன், 82 சதவீத மீனவர்கள் கடல் குறித்த முன்னறிவிப்பை பயன்படுத்துகிறார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1669813
----
(Visitor Counter : 150
அணுசக்தி அமைச்சகம்
மின்சார உற்பத்தியை அதிகரிப்பதற்காக கூடுதல் அணு சக்தி ஆலைகளை நிறுவுவதற்கு அரசு திட்டமிட்டுள்ளது: மத்திய அமைச்சர் டாக்டர் ஜிதேந்திர சிங்
மின்சார உற்பத்தியை அதிகரிப்பதற்காக கூடுதல் அணு எரிசக்தி ஆலைகளை நிறுவுவதற்கு அரசு திட்டமிட்டுள்ளதாக மத்திய அறிவியல் மற்றும் தொழில்நுட்பம், புவி அறிவியல் துறைகளின் இணை அமைச்சரும் , பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியங்கள், அணுசக்தி மற்றும் விண்வெளி ஆகிய துறைகளின் இணை அமைச்சருமான டாக்டர் ஜிதேந்திர சிங் தெரிவித்துள்ளார். மாநிலங்களவையில் கேள்வி ஒன்றுக்கு எழுத்துப்பூர்வமாக இன்று அவர் அளித்த பதிலில் கூறியுள்ளதாவது:
நாட்டில் தற்போது 6780 மெகாவாட் திறன் கொண்ட 22 அணு உலைகள் இயங்குவதுடன், 700 மெகாவாட் திறன் கொண்ட காப்-3 என்ற ஓர் அணு உலை கடந்த ஜனவரி 10-ஆம் தேதி, தொகுப்பில் இணைக்கப்பட்டது. கூடுதலாக 8000 மெகாவாட் திறன் கொண்ட 10 அணுஉலைகள், கட்டமைப்பின் வெவ்வேறு நிலைகளில் உள்ளன. தற்போது அமைக்கப்பட்டு வரும் திட்டங்கள் மற்றும் அனுமதி அளிக்கப்பட்டுள்ள திட்டங்கள் நிறைவு பெற்றவுடன், 2031-ஆம் ஆண்டிற்குள் அணு எரிசக்தியின் மொத்த திறன் 22480 மெகாவாட்டை அடையும் என்று எதிர்பார்க்கப்படுகிறது. அணு எரிசக்தி சார்ந்த அனைத்து அம்சங்களின் பாதுகாப்பிற்கும் மிக அதிக முன்னுரிமை வழங்கப்படுகிறது.
கொவிட் பீப்:
கொவிட்-19 தொற்று பாதித்த நோயாளிகளின் ஆரோக்கியத்தைக் கண்காணிப்பதற்காக, முதன்முறையாக இந்தியாவில் தயாரிக்கப்பட்ட குறைந்த விலையிலான கருவியை இந்திய மின்னணு கழகம் மற்றும் அணுசக்தித் துறையுடன் இணைந்து ஐதராபாத்தின் இஎஸ்ஐசி மருத்துவக் கல்லூரி உருவாக்கியுள்ளது. இதுவரை 40 கொவிட் பீப் கருவிகள் ஐதராபாத்தில் உள்ள அரசு மருத்துவமனைகளுக்கு விநியோகிக்கப்பட்டுள்ளன. கூடுதலாக 100 கருவிகள் ஐதராபாத்தின் இஎஸ்ஐசி மருத்துவக் கல்லூரிகளுக்கு ஆகஸ்ட் மாத மத்தியில் அனுப்பப்படும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://www.pib.gov.in/PressReleasePage.aspx?PRID=1739882
https://www.pib.gov.in/PressReleasePage.aspx?PRID=1739880
-----
(Visitor Counter : 183
சுற்றுச்சூழல் மற்றும் வனத்துறை அமைச்சகம்
வன வளங்களை நிர்வகிப்பதில் பழங்குடியினர் மற்றும் வனப் பகுதியில் வசிப்பவர்களுக்கு கூடுதல் அதிகாரம்: மத்திய அமைச்சர்கள் நாளை கூட்டறிக்கை வெளியீடு
வன வளங்களை நிர்வகிப்பதில், பழங்குடியினருக்கு கூடுதல் அதிகாரம் அளிக்க பழங்குடியினர் விவகாரத்துறை அமைச்சகம் மற்றும் சுற்றுச்சூழல் மற்றும் வனத்துறை அமைச்சகம் கூட்டாக முடிவு செய்துள்ளது. இது தொடர்பாக ஒரு கூட்டறிக்கை தில்லியில் நாளை காலை 11 மணிக்கு கையெழுத்திடப்படவுள்ளது.
இந்நிகழ்ச்சி நேரடியாகவும், காணொலி மூலமும் நடைபெறவுள்ளது. இதில் வனத்துறை செயலாளர் திரு ரமேஷ்வர் பிரசாத் குப்தா, பழங்குடியின நலத்துறை செயலாளர் திரு அனில் குமார் ஜா மற்றும் அனைத்து மாநில செயலாளர்கள் பங்கேற்கின்றனர்.
இந்நிகழ்ச்சியில் பழங்குடியினர் விவகாரத்துறை அமைச்சர் திரு அர்ஜூன் முண்டா, சுற்றுச்சூழல் மற்றும் வனத்துறை அமைச்சர் திரு பிரகாஷ் ஜவடேகர் ஆகியோர் உரையாற்றுகின்றனர்.
இதில் சுற்றுச்சூழல் துறை இணையமைச்சர் திரு பபுல் சுப்ரியோ மற்றும் பழங்குடியின விவகாரத்துறை இணை அமைச்சர் திருமதி ரேணுகா சிங் சருதா ஆகியோர் கலந்து கொள்வர்.
இந்த கூட்டறிக்கை, வன உரிமை சட்டத்தை தீவிரமாக அமல்படுத்துவது தொடர்பானது ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732827
மத்திய அமைச்சரவை
2019-ஆம் ஆண்டு மென்பொருட்கள் தேசியக் கொள்கைக்கு மத்திய அமைச்சரவை ஒப்புதல்
இந்தியாவை மென்பொருட்கள் நாடாக வளர்ச்சியடையச் செய்வதற்கான 2019 மென்பொருள் தேசியக் கொள்கைக்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
மென்பொருள் சுற்றுச் சூழலானது, கண்டுபிடிப்புகள், அறிவு சார்ந்த சொத்து உருவாக்கம் மற்றும் உற்பத்தியில் பெரிய அளவில் மதிப்பீட்டை அதிகப்படுத்தும் கூறுகளைக் கொண்டுள்ளது. டிஜிட்டல் இந்தியா திட்டத்தின் கீழ் இத்துறையில் குறிப்பிடத்தக்க வருவாய் மற்றும் ஏற்றுமதியை அதிகப்படுத்துவதற்கான வாய்ப்புக்களைக் கொண்டிருப்பதோடு, வளர்ந்து வரும் தொழில்நுட்பத்தில் குறிப்பிடத்தக்க வேலைவாய்ப்புகள் மற்றும் தொழில் முனைவோருக்கான வாய்ப்புக்களைக் கொண்டு உள்ளடக்கிய நீடித்த வளர்ச்சிக்கு உத்வேகம் அளிப்பதற்கும் இது வழி வகுக்கும்.
அடுத்த 7 ஆண்டுகளில் இக் கொள்கையின் கீழ் செயல்படுத்தப்படும் திட்டங்களுக்கு 1,500 கோடி ரூபாய் செலவிடப்படும். இந்த 1,500 கோடி ரூபாய், மென்பொருள் வளர்ச்சி நிதியம் மற்றும் ஆராய்ச்சி கண்டுப்பிடிப்பு நிதியத்திற்கு பகிர்ந்து அளிக்கப்படும்.
(Visitor Counter : 128
விவசாயத்துறை அமைச்சகம்
இந்திய வாழைப்பழம் மற்றும் பேபி கார்ன் கனடாவிற்கு ஏற்றுமதி
இந்திய வாழைப்பழம் மற்றும் இளம் சோளத்திற்கான  சந்தை அணுகல் குறித்து இந்தியா மற்றும் கனடாவின் தேசிய தாவர பாதுகாப்பு அமைப்புகளுக்கு இடையேயான பேச்சுவார்த்தைகள் மூலம் இப்பொருட்களுக்கான கனடிய சந்தை அணுகல் கிடைத்துள்ளது.
வேளாண் மற்றும் விவசாயிகள் நலத்துறை செயலாளர் திரு மனோஜ் அஹுஜா மற்றும் கனடா தூதர் திரு கேமரூன் மெக்கே ஆகியோருக்கிடையே 07.04.22 அன்று நடைபெற்ற கூட்டத்தில், தாவர இறக்குமதிக்கான உள்நாட்டு தேவைகளைப் புதுப்பிக்கப்பட்ட பிறகு, இந்தியாவில் இருந்து கனடாவுக்கு பேபி கார்ன் ஏற்றுமதி 2022 ஏப்ரல் முதல் தொடங்கலாம் என்று தெரிவிக்கப்பட்டது.
மேலும், வாழைப்பழம் குறித்து இந்தியா வழங்கிய தொழில்நுட்பத் தகவல்களின் அடிப்படையில், அதை உடனடியாக ஏற்றுமதி செய்வதற்கு கனடா ஒப்புதல் அளித்துள்ளது.
கனடா அரசின் இந்த முடிவு, இந்தப் பயிர்களை வளர்க்கும் இந்திய விவசாயிகளுக்குப் பெரிதும் பயனளிக்கும், மேலும் இந்தியாவின் ஏற்றுமதி வருவாயையும் அதிகரிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815141
சுகாதாரம் மற்றும் குடும்ப நலத்துறை அமைச்சகம்
புதிய எய்ம்ஸ் போன்ற அமைப்புகளுக்கு நிதி ஒதுக்கீடு பற்றிய அண்மைத் தகவல்
பிரதமரின் சுகாதார பாதுகாப்பு திட்டத்தின் கீழ்  புதிய எய்ம்ஸ் அமைப்புகளுக்கு நிதி ஒதுக்கீடு செய்யப்பட்ட விவரங்கள் பட்ஜெட் ஒதுக்கீட்டுடன் இணைத்து வெளியிடப்பட்டுள்ளது. புதிய எய்ம்ஸ் மருத்துவமனைகளை அமைப்பதற்கு இவற்றை செயல்படுத்தும் முகமைகளுக்கு ஒதுக்கப்பட்ட நிதி விவரங்களை மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் இன்று மக்களவையில் எழுத்து மூலம் அளித்த பதிலில் வெளியிட்டார்.
தமிழ்நாட்டில் மதுரையில் அமைக்கப்படும் எய்ம்ஸ் மருத்துவமனைக்கு 2019-20-ல் ரூ. 3.12 கோடியும், 2020-21-ல் ரூ.4.23 கோடியும் விடுவிக்கப்பட்டிருப்பதாக அவர் தெரிவித்தார்.
மேலும் தகவல்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1782598
சட்டம் மற்றும் நீதித்துறை அமைச்சகம்
இந்தியா தலையீடு காரணமாக உருவான சர்வதேச தாவா தீர்வு ஒப்பந்தங்கள் குறித்த ஐநா தீர்மானத்தில் கையெழுத்திட பிரதமர் நரேந்திர மோடி தலைமையிலான மத்திய அமைச்சரவை ஒப்புதல்
இந்தியக் குடியரசின் தலையீடு காரணமாக உருவான சர்வதேச தாவா தீர்வு ஒப்பந்தங்கள் குறித்த ஐநா தீர்மானத்தில் கையெழுத்திட பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதற்கான கூட்டம் 07.08.2019 அன்று சிங்கப்பூரில் அல்லது ஐநா தலைமையகத்தில் நடைபெறவுள்ளது.
பயன்:
இந்தத் தீர்மானத்தில் கையெழுத்திடுவது முதலீட்டாளர்களுக்கு நம்பிக்கையை அதிகரிக்கும். சர்வதேச நடைமுறையாக உள்ள தாவா தீர்வுக்கான மாற்றினைப் பின்பற்ற இந்தியா உறுதிபூண்டுள்ளது என்பது பற்றி வெளிநாட்டு முதலீட்டாளர்களுக்கு சாதகமான சமிக்ஞையை இது அளிக்கும்.
தாவா தீர்வுக்கான மாற்று நடைமுறையை மேம்படுத்துவதற்கான முயற்சி
சர்வதேச வர்த்தக தீர்ப்பாயத்தை இந்தியாவில் வலுப்படுத்தும் சட்டப்பூர்வ அமைப்பாக புதுதில்லி சர்வதேச தீர்ப்பாய மையம் அமைக்கப்பட்டுள்ளது. இதற்கு வசதியாக வர்த்தக நீதிமன்றங்கள் சட்டம் 2015-ல் மேலும் திருத்தங்கள் செய்வதும், தீர்ப்பாயம் மற்றும் மத்தியஸ்த சட்டம் 1996-ல் திருத்தங்கள் செய்வதும் பரிசீலனையில் உள்ளது. உள்நாட்டு மற்றும் சர்வதேச வர்த்தக தாவாக்களுக்கு தீர்வு காண்பதை ஊக்கப்படுத்தும் முயற்சியாக இது இருக்கும்.
விவசாயத்துறை அமைச்சகம்
தமிழகம், ஆந்திரா, கேரளா, தெலங்கானா உள்ளிட்ட மாநிலங்களில் தொய்வின்றி நடந்து வரும் நெல் கொள்முதல்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 25 வரை 307.03 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 259.41 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 18.35 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.53 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 27.81 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 57967.79 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.24 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1676080
-----
(Visitor Counter : 113